
Dacă în acest studiu! sunt prezentate unele declaraţii ale mesajului social 
papal în legătură cu unele premise centrale ale liberalismului şi economiei de 
piață, deja chiar şi numai acest connexus provoacă la mulţi oameni întrebarea 
fundamentală de ce magisteriul Bisericii ia cuvântul în privința unor astfel de 
întrebări. 

Desigur, lucrul acesta are loc nu pentru a da expresie unei forme de preten- 
ţie clericală de putere, aşa cum susţin uneori anumiţi critici (în mare parte 
orientați după ştiinţele sociologice) ai doctrinei sociale a Bisericii. Aceasta nu 
are în vedere amestecul în afacerile politice sau economice, ci în spatele pro- 
priilor luări de poziţie se află grija onestă față de binele şi mântuirea oamenilor. 
Pentru că realizarea mântuirii, pe care Biserica o vesteşte oamenilor, are loc în 
această lume şi în condiţiile acestei lumi. Astfel, în legătură cu aceasta, relațiile 
socio-economice joacă un rol ce nu poate fi neglijat, ceea ce, în ultimă instanţă, 
nu vrea să spună altceva decât că oamenii pot pierde mântuirea nu numai 
pornind de la vinovăția personală, ci şi din cauza unor condiții grele de natură 
socială şi comunitară?. De aceea, Biserica vede aici responsabilitatea ei specială, 
mai ales că astfel de stări, care sunt apostrofate în mesajul social papal ca fiind 
„structuri ale păcatului”, nu se lasă simplu transformate de un individ în parte, 
ci numai printr-un efort comun care să aibă în vedere structuri şi instituții. 
Pentru aceasta însă este necesară o unitate de măsură de încredere după care, 
pe de o parte, să fie orientată acţiunea oamenilor, dar care, pe de altă parte, să 
fie capabilă să ofere şi perspective pentru o dreaptă edificare a raporturilor 
sociale. A face clar lucrul acesta pentru oameni constituie pentru învățătura 


! Studiul a apărut pentru prima dată în: Freiburger Universitătsblătter 45 (2006), Caiet 173, 
19-33 (împreună cu Gerhard Steger). 

2 Cf. Gaudium et spes, nr. 25,2: „... nu se poate nega faptul că oamenii sunt adesea abătuţi 
de la calea binelui şi împinși spre rău de condiţiile sociale în care trăiesc și în care sunt cufun- 
daţi încă din copilărie”. 

socială a Bisericii slujirea sa față de lume şi societate, şi tocmai din acest motiv 
înţelege că este dreptul ei, dar în acelaşi timp şi obligaţia ei de a se pronunţa în 
privinţa problemelor sociale şi economice şi să aducă în memorie concepţiile 
sale valorice de natură normativă. 


1. Enciclicele sociale - jaloane centrale ale învățăturii sociale catolice 


Învățătura papală, respectiv bisericească, în domeniul social se bazează pe 
un larg fundament constituit din declaraţii referitoare la realitatea socială, în 
cadrul cărora dorinţele învățăturii sociale catolice sunt aprofundate în encicli- 
cele sociale. Aceste documente - pe scurt spus — sunt „scrisori circulare ale 
papilor adresate lumii întregi, care se ocupă cu probleme fundamentale pri- 
vind ordinea vieţii comunitare”?. Însă forma expusă a unei enciclice nu în- 
seamnă că aceste scrisori sunt dominate de o intenţie întru totul teoretică, ci 
„ele constituie o dezbatere legată de anumite situaţii economice, sociale şi po- 
litice şi, totodată, reprezintă o încercare de a da un răspuns concret într-o si- 
tuaţie dată'*. 

Această legătură strânsă cu o anumită constelație istorică poate fi observată 
deja la prima enciclică socială, Rerum novarum, apărută în 1891. Factorul de- 
terminant exterior care l-a făcut pe Papa Leon al XIII-lea să scrie această en- 
ciclică a fost situaţia deosebit de grea a muncitorimii, care era marcată de să- 
răcie, exploatare şi lipsă de drepturi. Prin apelul său stăruitor de a avea grijă de 
raporturi demne de om în cadrul relațiilor de muncă, el n-a avut în vedere 
doar condiţia grea a muncitorilor lipsiți de apărare, ci a arătat şi opțiuni pen- 
tru construirea unei societăți mai drepte. Din acest motiv, această enciclică — 
aşa cum avea să scoată în evidență Papa Pius al XI-lea cu ocazia jubileului de 
patruzeci de ani al acestei enciclice — este considerată pe drept ca fiind „magna 
charta, documentul sigur al întregii munci sociale creştine”, asta, pe lângă 
faptul că a devenit punctul de plecare al unei întregi serii care a continuat 
această tematică şi a extins publicaţiile din acest domeniu. În legătură cu 
aceasta sunt de menţionat următoarele enciclice: Quadragesimo anno (1931) a 


DA 


? Anton RAUSCHER, „Sozialenzykliken’” în Staatslexikon, ed. Görres-Gesellschaft, Freiburg 
19887, col. 1250-1257, aici col. 1250. 

* Johannes SCHASCHING, „Centesimus annus - Eine Wegspur in das dritte Jahrtausend” 
(Centesimus annus - un pas spre mileniul al treilea), în Otto KIMMINICEH ș.a., ed., Mit Realis- 
mus und Leidenschaft. Ethik im Dienst einer humanen Welt (Cu realism și pasiune. Etica în 
serviciul unei lumi umane), Fs. Valentin Zsifkovits, Graz-Budapest 1993, 383-394, aici 383. 

3 Quadragesimo anno, nr. 39. 

Papei Pius al XI-lea, Mater et magistra (1961) şi Pacem in terris (1963) ale Pa- 
pei loan al XXIII-lea, mai departe, Populorum progressio (1967) a Papei Paul 
al VI-lea şi enciclicele Papei Ioan Paul al II-lea, şi anume Laborem exercens 
(1981), Sollicitudo rei socialis (1987) şi Centesimus annus (1991), cu care această 
tradiție a mesajului papal din domeniul social şi-a atins apogeul de până acum. 
În afară de această enumerare, dar, fără îndoială, aparținând mesajului social, 
se află constituţia pastorală Gaudium et spes (1965) a Conciliului al II-lea din 
Vatican. Acest document, care se ocupă intens de raportul Bisericii față de 
lume, nu a fost conceput doar de un papă singur - şi prin aceasta se deosebeşte, 
printre altele, de scrisorile circulare papale de până acum -, ci împreună cu 
alți părinţi conciliari, motiv pentru care acest document conciliar are o rele- 
vanță specială, şi astfel, a putut să devină unul dintre punctele cele mai impor- 
tante de orientare pentru doctrina socială recentă. 

Alături de acestea mai există o serie de alte publicaţii care au fost preluate, 
de obicei, alături de corpul întreg al mesajului papal referitor la probleme so- 
ciale, cum sunt, de exemplu, Mesajul de Rusalii (1941) al Papei Pius al XII-lea 
cu ocazia aniversării a cincizeci de ani de la Rerum novarum sau scrisoarea 
apostolică Octogesima adveniens (1971) şi Evangelii nuntiandi (1975) ale lui 
Paul al VI-lea, dar şi aşa-numitele enciclice inaugurale ale Papei loan Paul al 
II-lea şi ale Papei Benedict al XVI-lea, şi anume Redemptor hominis (1979) şi 
Deus caritas est (2005). 

Preţuirea deosebită de care s-au bucurat enciclicele sociale de-a lungul is- 
toriei de mai bine de un secol şi în afara Bisericii manifestă clar cercul larg de 
persoane cărora li se adresează. În timp ce Rerum novarum era adresată doar 
episcopilor, scrisorile enciclice Quadragesimo anno şi Mater et magistra sunt 
adresate „tuturor credincioşilor catolici de pe globul pământesc”, şi astfel, de la 
enciclica Pacem în terris printre destinatari se numără şi „toţi oamenii de bu- 
năvoinţă. 

Cât priveşte conţinutul lor, enciclicele nu vor să ofere „soluţii tehnice” 
pentru problemele urgente de natură economică şi socială. În loc de aceasta, 
mesajul social al papilor, respectând „autonomia realităților pământeşti”, îşi 
propune să pună în valoare autoritatea şi competenţa lor, mai ales în raport cu 
„omul real, concret şi istoric”! şi cu fundamentele morale ale vieții comunitare. 
Aici scrisorile circulare se mişcă între două puncte unghiulare: între obligația 


€ Sollicitudo rei socialis, nr. 41. 
7 Gaudium et spes, nr. 36. 
8 Centesimus annus, nr. 53,1. 

de continuitate cu declaraţiile principale de până acum şi necesitatea „de a 
cerceta semnele timpurilor şi de a le interpreta în lumina evangheliei”. 

Esenţială este, cu siguranţă, şi problema referitoare la obligativitatea ce re- 
vine afirmațiilor enciclicelor sociale. Ce-i drept, ele nu posedă obligativitatea 
declaraţiilor magisteriale infailibile, dar, pe de altă parte, nici nu pot fi consi- 
derate, pur şi simplu, o părere privată a papilor timpului, ci trebuie înţelese ca 
afirmaţii ale oficiului doctrinar şi pastoral încredințat papalității. Asta înseamnă 
că enciclicele sociale vor atât dezvoltarea doctrinei sociale, cât şi mişcarea spre 
„acțiunea socială”, aşa cum se spune în Mater et magistra". 

Pornind de la această diferenţiere, se vede deja că declaraţiile enciclicelor 
sociale nu stau toate la același nivel. Din acest motiv, trebuie deosebite diferite 
trepte al obligativității. Alături de declaraţii doctrinare în sens mai strict, există 
îndrumări pastorale la nivel decisiv şi, dincolo de acestea, propuneri şi impul- 
suri pentru acțiunea concretă în contextul politic al zilei. Această diferenţiere 
a treptelor de obligativitate este deosebit de importantă pentru corecta înţele- 
gere a enciclicelor sociale; orice desconsiderare a acestor delimitări duce, de 
fapt, la concluzii false şi, prin aceasta, defavorizează o judecată adecvată a po- 
zițiilor exprimate în enciclicele sociale. 

Privite în general, toate enciclicele sociale de până acum constituie un lanţ 
demn de luat în seamă al reflecţiei privind realitatea socială, care a făcut ca 
mesajul papal social să se bucure de multă rezonanţă - fără îndoială, alături de 
caracterul său de neconfundat —, așa încât Papa Benedict al XVI-lea poate să 
facă un bilanţ credibil, şi anume că „doctrina socială a Bisericii a devenit un 
reper fundamental care propune orientări valabile mult dincolo de limitele 
sale: aceste orientări — în fața creşterii dezvoltării — trebuie să fie abordate în 


dialogul cu toți aceia care se preocupă în mod serios de om şi de lume”. 


2. Concretizare - confruntarea cu premisele liberale 
şi economice de piaţă în enciclicele sociale 


În continuare vor fi arătate afirmaţii ale enciclicelor sociale privind trei 
părți constitutive fundamentale ale unei ordini privind economia de piaţă, şi 
anume privind mai întâi principiul concurenţei libere, apoi, ordinea proprie- 
tății şi, în cele din urmă, privind libertatea contractului ca instituţii centrale 
ale unei ordini liberale privind economia de piaţă. În cadrul prezentării acestor 


” Gaudium et spes, nr. 4. 
'9 Mater et magistra, nr. 6. 
1 Deus caritas est, nr. 27. 

premise, atenţia trebuie focalizată, înainte de toate, spre momentele de tensiune 
specifice între concepţia liberală şi etica socială, asta, şi pentru a putea arăta 
mai clar pe această cale schimbările din poziționarea mesajului papal social. 


2.1. Proprietatea privată 


În cadrul ordinii economice de piaţă, instituţia proprietăţii private repre- 
zintă un principiu de bază, pentru că prin aceasta nu se recunoaşte doar faptul 
că o persoană dispune de un lucru, ci se întăreşte la nivel fundamental şi im- 
portanţa acțiunilor individuale în întregul complex al deciziilor economice şi, 
prin asta, este confirmată în cele din urmă semnificaţia ce revine libertăţii in- 
dividului în acest sistem economic. 

În prima enciclică socială, Rerum novarum, Papa Leon al XIII-lea a plasat 
problema proprietăţii într-un loc foarte evident, anume la începutul acestui 
document, iar prin aceasta a subliniat semnificaţia deosebită a acestei instituţii 
în raport cu soluționarea problemei sociale. Confruntarea cu poziția marxis- 
mului, care vedea în proprietatea privată” rădăcina tuturor relelor şi aştepta 
rezolvarea problemelor sociale de la o confiscare statală a oricărei forme de 
proprietate privată a bunurilor de producţie, a constituit, înainte de toate, 
punctul central al dezbaterii de atunci. 

Aici, concepţia despre proprietate a lui Karl Marx trebuie înţeleasă, înainte 
de toate, ca replică la înţelegerea liberală a proprietăţii, care, în principal, se 
bazează!” pe gândirea lui John Locke, care a fost preluată mai târziu de Adam 
Smith. 

Punctul de plecare al poziţiei lui Locke este acceptarea faptului că omenirea 
a trăit la început într-o condiţie de libertate perfectă, fără nici un fel de orga- 
nizaţie statală. Însă o dată cu această stare de libertate exista totodată şi un 
anumit raport faţă de ordinea proprietăţii: „Cu toate că la început totul este 
comun tuturor, are totuşi fiecare om încă de la început un drept exclusiv de 
proprietate legat de persoana sa. Acesta cuprinde şi puterea de muncă a 
persoanei”. 


* Prin proprietate privată se înţelege aici, în primul rând, proprietatea asupra mijloacelor 
de producţie; dreptul la proprietate asupra bunurilor de consum nu a fost contestat în mod 
serios nici chiar în statele socialiste. 

53 Cf. John LockE, Two Treatises of Government (Două tratate despre guvernare) (1690); 
problema proprietăţii este tematizată în al doilea tratat. 

"1 Arno ANZENBACHER, „Wandlungen im Verständnis und in der Begründung von Eigen- 
tum und Eigentumsordnung” (Transformări în înțelegerea şi fundamentarea proprietăţii şi a 

Acum, întrucât puterea de muncă a persoanei este parte a dreptului de pro- 
prietate legat de persoană, fiecare individ poate delimita bunul său prelucrat 
prin muncă din binele comun și să-l facă proprietatea sa privată, care din acest 
moment nu-i mai poate fi luată. În felul acesta, proprietatea privată este justi- 
ficată pornind de la munca umană şi misiunea statului este aceea de a proteja”? 
ordinea proprietății, apărută astfel ca un „drept inviolabil şi sfânt”!€. 

Prin faptul că marxismul formulase de acum o decisă poziţie contrară aces- 
tei teorii despre proprietate, s-a lovit nu numai de contradicţia liberalismului, 
ci şi de cea a doctrinei sociale catolice. Căci pentru Biserică desființarea pro- 
prietăţii private nu constituia o rezolvare a chestiunii sociale, ci, mai degrabă, 
o cale de a genera şi mai multă nelinişte în societate. Prin acest mod de a ve- 
dea, Biserica a făcut legătura cu propria ei tradiţie privind problema proprie- 
tăţii, aşa cum aceasta fusese deja formulată, mai ales, de Toma de Aquino în 
Evul Mediu”. 

Bazându-se pe principiul că bunurile Pământului sunt destinate pentru toți 
oamenii (destinatio communis), Toma de Aquino, în privința concepţiei sale 
despre învățătura privind proprietatea, atinge o importantă distincție între fo- 
losirea bunurilor exterioare (usus) şi dreptul de a dispune (potestas). În ceea ce 
priveşte folosirea, „omul nu poate înţelege bunurile exterioare ca proprietate 
privată, ci ca un bine comun, prin faptul că le împarte în mod liber cu cei 
nevoiaşi !5. Prin aceasta, Toma accentuează în mod clar obligativitatea socială 
a proprietăţii private. 

Aşa se întâmplă cu dreptul de a dispune de anumite lucruri; aici Toma ple- 
dează pentru o rânduială individuală, şi anume din trei motive: mai întâi, în 
privinţa promovării responsabilităţii personale a omului, în al doilea rând, pri- 
vind evitarea dezordinii în cadrul vieţii comunitare sociale a oamenilor şi, în 
al treilea rând, din cauza efectului dătător de pace al proprietăţii. 

Având în față această enumerare, se vede clar că Toma, în legătură cu justi- 
ficarea proprietăţii private, argumenta foarte pragmatic şi că privea necesitatea 
acesteia, înainte de toate, sub aspectul unei funcţii de ordine şi pace. La aceasta 
din urmă, având în vedere, înainte de toate, lipsa de desăvârşire omenească, 


ordinii proprietăţii), în Handbuch der Wirtschaftsethik, ed. Gârres-Gesellschaft, I, Gütersloh 
1999, 50-64, aici 56. 

'5 Anumite obligații sociale speciale nu erau legate de acest mod de a înțelege proprietatea. 

16 Walter KERBER, Sozialethik (Etica socială), Grundkurs Philosophie 13, Stuttgart 1998, 
126. 

17 Cf. Summa theologiae, II-II 66, 1 şi 2. 

15 Arno ANZENBACHER, „Wandlungen im Verstândnis...” , 54. 

văzută ca o consecinţă a căderii în păcat, nu se poate renunţa, altcum nu ar fi 
existat „în condiţia paradisului... nici o ordine privind proprietatea privat”. 

Privit în mod general, se poate reţine: „În faţa imperfectei conditio humana, 
marcată de păcatul originar, ordinea proprietăţii private este inevitabilă şi 
necesară”, lucru prin care dreptul la proprietate reprezintă o decizie de pură 
proveniență umană. În mod logic, Toma asociază apoi şi ordinea proprietăţii 
private cu ius gentium. 

La formularea enciclicei Rerum novarum, Papa Leon al XIII-lea a preluat, 
ce-i drept, inițial, gândurile lui Toma de Aquino, la care papa, de altfel, a ac- 
centuat mai clar decât Toma funcţia individuală a proprietății private, o accen- 
tuare care face mai mult referinţă la poziţia justificatoare „a legii naturale-per- 
sonale a filozofiei sociale moderne”. 

Însă prin faptul că papa a accentuat și importanța muncii ca mijloc al do- 
bândirii proprietăţii, au găsit intrare în această enciclică şi idei ale concepției 
liberale despre proprietate: 


Este adevărat că pământul oferă, ce-i drept, cu mare generozitate ceea ce este ne- 
cesar pentru păstrarea şi, totodată, pentru desăvârşirea ființei pământeşti; dar el 
nu poate oferi de la sine, adică nu fără lucrarea şi îngrijirea lui de către om. Întru- 
cât omul pune hărnicie trupească şi grijă spirituală în vederea obţinerii bunurilor 
naturii, îşi face tocmai prin aceasta proprie partea lucrată de el; cum s-ar spune, pe 
aceasta din urmă se pune sigiliul lucrătorului. Prin urmare, ar corespunde dreptă- 
ţii ca această parte să fie a lui şi să rămână dreptul lui inviolabil asupra ei”. 


Unirea acestor două tradiţii în enciclică a avut însă drept urmare o înţele- 
gere greşită. Pentru că prin unirea învăţăturii creştine despre proprietate cu 
gândirea liberală putea să apară printre muncitori în mod fals impresia că Bi- 
serica ar legitima prin aceasta raporturile existente atunci în privința împărțirii 
proprietăţii. Dar în realitate, conform cuvintelor lui Nell-Breuning, era valabil 
faptul „că Leon al XIII-lea nu a declarat sfântă proprietatea celor care o pose- 
dau deja, ci dreptul Ja proprietate al celor care nu aveau nimic”. 

Pentru a lămuri bine propria intenţie a lui Rerum novarum, înainte de toate, 
în ceea ce priveşte dimensiunea socială a dreptului la proprietate, Papa Pius al 


1 Arno ANZENBACHER, „Wandlungen im Verständnis...” , 54. 

2 Arno ANZENBACHER, „Wandlungen im Verständnis...” , 55. 

^ Joachim WiEMEYER, „Eigentum”, in Lexikon der Bioethik, I, Gütersloh 2000, 533-536, 
aici 535. 

* Rerum novarum, nr. 7. 

Oswald von NELI-BREUNING, „Baulandbeschaftfung und Bodenbewertung”, în IDEM, 
ed., Wirtschaft und Gesellschaft heute, I, Freiburg 1956, 344-358, aici 357. 

XI-lea a prezentat încă o dată în mod expres „dublul aspect al proprietăţii, 
adică partea individuală şi socială, partea legată de binele fiecăruia şi partea 
legată de binele comun”. 

De altfel, în Quadragesimo anno, completând această diferenţiere a concep- 
tului de proprietate, se face referință şi la împărțirea proprietății aşa cum exista 
din punct de vedere istoric şi, prin aceasta, se accentuează dreptul statului „de 
a hotărî în contextul sistemului economic asupra dreptului la proprietate ți- 
nând cont de cerinţele dreptului comun, respectiv de dreptatea socială”. Însă 
prin aceasta nu se intenționează o slăbire a proprietăţii private, ci, mai degrabă, 
confirmarea ei: „Prin faptul că puterea statală hotărăşte asupra proprietăţii 
speciale ținând cont de cerințele binelui comun, nu arată nici un fel de duşmă- 
nie față de proprietari, ci o slujire prietenească”?%. 

Această poziţie privind referinţa la binele comun se regăseşte încă o dată 
foarte clar în Centesimus annus, unde Papa Ioan Paul al II-lea explică faptul că 
„proprietatea asupra mijloacelor de producţie, atât din domeniul industrial, 
cât şi agricol... este justă şi legitimă dacă permite o muncă utilă; ea devine însă 
nelegitimă atunci când nu este valorificată sau atunci când împiedică munca 
celorlalți”. În cazul acesta, ar fi vorba, așa spune papa, de „opresiune, „exploa- 
tare” şi „speculație. Din toate acestea, urmându-l pe Ioan Paul al II-lea, apare 
ruperea solidarităţii între muncitori. „O astfel de proprietate nu are nici o jus- 
tificare şi constituie un abuz în fața lui Dumnezeu şi a oamenilor”. 

Cu trecerea timpului, în cadrul doctrinei sociale a Bisericii, lucrurile s-au 
mai liniştit în privința problemei proprietăţii, dezbaterile principiale în această 
privință nu mai au loc astăzi cu aceeaşi încărcătură ideologică. Cu toate aces- 
tea, ele rămân mai departe importante pentru reflecția social-etică, înainte de 
toate, şi pentru faptul că în evoluţia discuţiei în privinţa proprietăţii au apărut 
noi întrebări, cum ar fi cele cauzate de schimbarea şi diferenţierea continuă a 
semnificației proprietăţii. 

Astfel, trebuie ținut seamă de o formă specială a raportului proprietăţii, 
care a fost adusă abia recent în discuţie de preşedintele Federaţiei (Germane), 
Horst Köhler, aşa-numitul „salariu de investiție, adică „o parte din venitul 
obţinut prin muncă nu este plătit, ci este depus pentru mărirea averii, aşadar 


 Quadragesimo anno, nr. 45. Legătura socială a proprietăţii este subliniată în mod expres 
şi în constituţie (cf. art. 14, par. 2). 

% Arno ANZENBACHER, „Wandlungen im Verstândnis... , 63. 

% Quadragesimo anno, nr. 49. 

7 Centesimus annus, nr. 43,3. 

este investită”. Prin aceasta muncitorii participă la capitalul productiv, în 
mod ideal în cadrul propriei întreprinderi - Ioan Paul al II-lea vorbeşte în 
enciclica sa Laborem exercens despre aceasta, că astfel muncitorul „ar putea 
avea în același timp conştiinţa că lucrează în propriul domeniu” —, însă apar 
şi fonduri depozitare în discuţie. Prin salariul de investiţie este detensionată 
stricta opoziţie dintre deţinătorul capitalului şi salariaţi şi li se oferă angajaţilor 
şansa de a lua parte la averea productivă (a unei economii populare), pentru 
ca astfel să se ajungă la „o împărțire dreaptă şi echilibrată a averii la nivel social”. 
Privit în general, cu această opţiune se face legătura cu o cerinţă a doctrinei 
sociale catolice existentă deja în enciclica Quadragesimo anno, şi anume cu 
scopul „unei anumite aproprieri a raportului salarial de raportul social”. 

Un alt aspect care trebuie avut în vedere în cadrul chestiunii proprietăţii se 
referă la modul în care pot fi constatate astăzi schimbări privind proprietatea. 
Enciclica Centesimus annus formulează în această privință: „Dar în epoca 
noastră există şi altă formă de proprietate, a cărei importanţă nu este inferioară 
celei asupra pământului: proprietatea asupra cunoaşterii, asupra tehnicii şi a 
ştiinţei. Pe acest tip de proprietate se bazează bogăţia țărilor industrializate 
mult mai mult decât pe aceea asupra resurselor naturale” ”?. 

Pe cât de nediscutată ar apărea această cunoaştere la prima vedere, se as- 
cunde totuși în ea o latură brizantă pentru o dezbatere viitoare în problematica 
proprietăţii. Pentru că, de exemplu, dacă se face legătura dintre afirmaţia en- 
ciclicei şi problema legată de măsura în care reprezintă o încălcare a dreptăţii 
participării faptul că oamenilor nu li se acordă şanse de pregătire din cauza 
unor resurse financiare deficitare — în timpuri în care şi în domeniul formării 
punctele de vedere ale rentabilităţii nu mai sunt ceva străin datorită privatiză- 
rilor, o reflecţie justificată —, iese la iveală aici din nou o formă nedreaptă de 
„împărţire a proprietăţii” în societate, lucru ce are nevoie de o judecată nor- 
mativă. 


* Otto WALTERSPIEL, „Vermogensbildung” (Formarea averii), în Handbuch der Wirt- 
schaftsethik, ed. Gârres-Gesellschaft, IV, Gütersloh 1999, 606-632, aici 624. 

? Laborem exercens, nr. 15,2 (în original tipărit în parte cursiv). 

3 BISERICA EVANGHELICĂ DIN GERMANIA și CONFERINȚA EPISCOPALĂ GERMANĂ, „Pen- 
tru un viitor în solidaritate şi dreptate”, Cuvântul Consiliului Bisericii Evanghelice din Germa- 
nia şi al Conferinţei Episcopale Germane privind situaţia economică și socială din Germania, 
Bonn 1997, nr. 216. 

31 Quadragesimo anno, nr. 65. 

32 Centesimus annus, nr. 32. 

2.2. Libertatea contractului 


De inima „drepturilor liberale” ţine, fără îndoială, şi libertatea contractului, 
adică atât dreptul fiecăruia de a încheia liber contrate cu oricine, cât şi cel de a 
dispune în mod liber de forma, conţinutul şi condiţiile contractului. Mai ales 
în secolul al XIX-lea, un timp în care liberalismul încă mai era puternic mar- 
cat de principiul Jaisser-faire, libertatea pe cât se poate de neîngrădită a con- 
tractului constituia o conditio sine qua non a sistemului liberal de economie. 

Problematica acestei maxime liberale a ieşit la iveală în confruntarea cu 
realitatea de atunci, de exemplu, în raport cu organizarea juridică a raportului 
(de muncă) dintre antreprenor şi muncitor. În felul acesta, cel lipsit de avere în 
mod obişnuit, care căuta de muncă sub presiunea asigurării zilnice a existen- 
tei, trebuia să accepte toate condiţiile de muncă deosebit de nefavorabile ale 
antreprenorului, pentru că el nu putea să aștepte şi să-şi caute un patron care 
să-i ofere cele mai bune condiţii de contract, aşa cum sugera teoria libertăţii 
contractului. În loc de aşa ceva, el trebuia să muncească acolo unde era primit 
mai întâi. Prin aceasta se deschideau uşa şi poarta exploatării muncitorilor, 
chiar şi în cazul în care contractele de muncă, văzute pur formal, erau, fără 
îndoială, valide. Însă validitatea formală nu spune încă nimic despre corecti- 
tudinea juridică materială a unui astfel de contract. Principial, aceasta trebuie 
să respecte exigența dreptăţii naturale corespunzătoare lui Rerum novarum şi 
este valabilă „fără a ţine cont de voinţa liberă a celor care au încheiat 
contractul”. Legat de aceasta, în prima perioadă a industrializării, muncitorii 
salariaţi erau expuşi fără apărare puterii antreprenorilor. 

În faţa unor astfel de raporturi a luat poziţie în mod explicit enciclica socială 
Rerum novarum. Ce-i drept, contractul salarial ca atare nu este privit din par- 
tea învățăturii ecleziale ca fiind „în sine nedrept”, dar se cer totodată restrân- 
geri ale libertăţii contractuale pentru a-i apăra pe muncitori de o exploatare 
nemiloasă. Aşa se spune în Rerum novarum: 


Așadar, în ceea ce priveşte apărarea bunurilor pământești ale celui care muncește, 
trebuie pus capăt acelei situații nevrednice în care este pus el din cauza folosului 
propriu şi împietririi inimii patronilor, cei care-i exploatează fără măsură pe mun- 
citori şi-i tratează pe aceştia nu ca pe oameni, ci ca pe niște lucruri. Dreptatea și 
omenia se opun cerințelor de muncă de la acest grad ridicat, când trupul cade şi 


3 Rerum novarum, nr. 34, 2. 
3 Quadragesimo anno, nr. 64. 

sufletul se stinge. Aşa cum în om totul are limitele sale, la fel este şi eficacitatea în 
muncă”. 


Privită în totalitate, în această scrisoare circulară - având în vedere obliga- 
ţia statului - se cere, înainte de toate, extinderea legilor menite să-i protejeze 
pe muncitori pentru a îmbunătăţi astfel situația muncitorilor. 

Însă nu numai condiţiile de viaţă trebuie sustrase de la o libertate contrac- 
tuală lipsită de bariere, ci - după Rerum novarum - şi la fixarea salariului tre- 
buie ţinut cont de anumite condiții de bază: realitatea muncitorilor arăta de 
cele mai multe ori aşa încât salariul era determinat doar de legea pieţii privind 
oferta şi cererea. Din cauza unei supraoferte de oameni care căutau de muncă, 
apărea, de altfel, pentru patroni o poziţie de piaţă foarte favorabilă, aşa încât 
salariile mici - şi, prin aceasta, o sărăcie larg răspândită - marcau raporturile 
de viață ale muncitorilor. În acest context trebuie văzută şi așa-numita „lege a 
salariului minim” (Ferdinand Lassalle), şi anume că salariul muncitorilor, care 
constituia singura bază pentru existența materială a categoriei muncitorilor, 
trebuie să se orienteze numai după ceea ce are nevoie muncitorul pentru sine 
şi pentru familia sa, legat de viaţă, pentru nu a fi distrus în existenţa sa fizică, 
şi nu după criterii pe care Rerum novarum le numeşte decisive pentru un sa- 
lariu just. Prin urmare, chiar şi atunci când înţelegerea dintre muncitor şi pa- 
tron, mai ales în privinţa salariului, se face în mod liber din partea ambelor 
părți, rămâne totuși exigența dreptății naturale, şi anume aceea ca salariul să 
nu fie atât de mic încât să-l priveze de cele necesare vieţii pe muncitorul mul- 
tumit, corect”*. Constituţia pastorală Gaudium et spes va diferenția mai târ- 
ziu criteriile pentru un salariu drept”. 

În legătură cu obiectivul unei „aprecieri drepte a salariului”*, înseamnă 
însă a cântări între interesele întreprinderii şi cele ale muncitorilor: ce-i drept, 
trebuie ținut cont şi de situația patronului, dar în primul rând stă un alt crite- 
riu, şi anume că salariul trebuie să fie suficient pentru a asigura cele necesare 
pentru viaţă, pentru muncitor şi familia sa”. 


35 Rerum novarum, nr. 33. 

3% Rerum novarum, nr. 34. 

37 Acolo se spune: „În sfârşit, ținând seama de funcția şi de productivitatea fiecăruia, pre- 
cum şi de condiţiile întreprinderii şi de binele comun, munca trebuie astfel remunerată încât 
să i se ofere omului posibilitatea de a asigura pentru sine şi pentru ai săi o viaţă demnă din 
punct de vedere material, social, cultural şi spiritual” (Gaudium et spes, nr. 67, 2). 

* Quadragesimo anno, nr. 66. 

* Cf. Quadragesimo anno, nr. 71. 

Şi la punctul acesta este clar că din partea mesajului social papal au fost 
luate în seamă aspecte suplimentare care — cu scopul unei promovări a binelui 
comun și a protecţiei tuturor oamenilor, care altcum ar sta neputincioşi sub 
puterea apăsătoare a capitalului — să limiteze libertatea contractuală, şi astfel, 
să reducă cel puţin parțial superioritatea patronului față de fiecare muncitor în 
parte. Pentru scopul acesta sunt justificate şi intervenţii în libertatea contrac- 
tuală individuală, unde astăzi se cer nu numai măsuri din partea legislatorului, 
ci, în perspectiva autonomiei tarifare, sunt chemate la responsabilitate şi păr- 
tile implicate în negocierea tarifului. 

O altă problemă, care a apărut o dată cu libertatea contractuală, făcea refe- 
rință la raportul dintre antreprenori. Libertate contractuală înseamnă, de fapt, 
şi libertatea privind înțelegerile şi deciziile comune, asta înseamnă formarea 
unor carteluri şi monopoluri. În ţările deja industrializate, mai ales spre sfâr- 
şitul secolului al XIX-lea, constituirea unor astfel de carteluri nu constituia 
ceva neobişnuit, așa că nu surprinde faptul că această „acumulare de putere” 
a fost aspru criticată în enciclica Quadragesimo anno“. Asta, pentru că, în 
cele din urmă, în numele libertăţii contractuale, nu era eliminată astfel doar 
concurenţa, ci „pofta de câştig urca la condiţia unei pofte de putere lipsită de 
control”, lucru care, în consecință, nu amenința numai libertatea economică, 
ci şi pe cea statală. Papa Pius al XI-lea a scris în această privinţă: „Ca una dintre 
cele mai grave pagube spunem noi că este înjosirea suveranității statale... ca o 
sclavă înlănţuită fără de voie a intereselor egoiste”. 

Şi în această privinţă a avut loc între timp o schimbare a ordinii economice 
de piaţă. Astfel, în Germania, nu în cele din urmă prin cerinţele corespunză- 
toare ale avangardiştilor ordoliberali ca Franz Böhm şi Walter Eucken, a fost 
promulgată în anul 1957 Legea contra limitărilor concurenţei (das Gesetz gegen 
Wettbewerbsbeschrinkungen GWB), care limitează libertatea contractuală în 
privinţa formării de monopoluri cel puţin la nivel naţional, dar care se pare că 
a câştigat în semnificaţie şi la nivel european. 


“ Quadragesimo anno, nr. 107. 

4 Împotriva formării de cartele şi monopoluri s-au pronunţat deja, de exemplu, moraliști 
ai scolasticii spaniole târzii ca Luis de Molina, mai ales pentru că prin aceasta s-ar împiedica 
formarea unui preţ al unui produs. 

* Quadragesimo anno, nr. 109. 

8 Quadragesimo anno, nr. 109. 

2.3. Concurența - „piața liberă” 


Piaţa liberă pare să fie „instrumentul cel mai potrivit pentru a repartiza re- 
sursele şi a răspunde în mod eficient la nevoi“. Această propoziţie din enci- 
clica socială Centesimus annus, care redă o descriere succintă a funcţiei coor- 
donatoare a pieţei, poate să nu reprezinte pentru un economist ceva neobişnuit, 
însă în cadrul mesajului social papal înseamnă un pas înainte important şi o 
prezentare clară a problematicii noastre, nemaiîntâlnită până acum. Asta, 
pentru că prin această propoziţie este conținută şi recunoaşterea concurenţei 
ca un instrument central de control al ordinii pieţei. Însă asta nu înseamnă că 
în tradiția mesajului social papal a fost respinsă în sine concurența în mod 
total, dar în formulările de mai înainte acest principiu este considerat ca fiind 
de cele mai multe ori deosebit de ambivalent. Semnificativă pentru aceasta 
este, de exemplu, judecata pe care enciclica Quadragesimo anno o exprimă în 
privinţa concurenţei libere. Acolo se spune: 


Pe cât de puţin se poate baza unitatea societății umane pe lupta dintre clase, la fel 
poate ordinea justă a economiei să fie la ea acasă în baza concurenţei libere. Aceasta 
este greşeala fundamentală a ştiinţelor economice individualiste de la care derivă 
toate rătăcirile sale particulare: în uitarea sau necunoaşterea naturii sociale, pre- 
cum şi morale a economiei, ele credeau că puterea publică nu ar avea nimic de 
făcut în faţa economiei decât să o lase sieşi în mod liber şi nestingherit; piața ca 
atare, adică în concurenţa liberă, ar conţine în sine principiul său de reglementare 
prin care ea s-ar reglementa pe sine în mod mai desăvârşit decât ar putea să o facă 
vreodată intervenţia vreunui spirit creat. Libertatea concurenţei — deşi este justifi- 
cată în cadrul limitelor date şi de utilitate neîndoielnică - nu poate fi în nici un caz 
principiul de reglementare a economiei”. 


Pentru încadrarea corectă a acestui citat din Quadragesimo anno, trebuie, 
de altfel, să se ţină cont de faptul că aici accentul principal al criticii nu a fost 
pus pe semnificaţia concurenţei dintr-o anumită formă de economie, ci, îna- 
inte de toate, pe chestiunea legată de relevanța socială a principiului concu- 
renţei. Și la acest nivel concurenţa este considerată deseori ca fiind „o libertate 
de concurenţă necontrolată” asemenea „supraviețuirii celui mai tare, asta vrea 
să spună, de cele mai multe ori, a celui violent și fără conștiință”. Prin aceasta 
este descris, în cele din urmă, un soi de darwinism social care disprețuiește 
omul, un tablou al economiei care în fața fundalului realităţii sociale a secolului 


“ Centesimus annus, nr. 34 (sublinierea este a autorului). 
+ Quadragesimo anno, nr. 88. 
4 Quadragesimo anno, nr. 107. 

al XIX-lea deţinea cu siguranţă o anumită plauzibilitate şi care face să se înţe- 
leagă de ce mesajul social papal s-a exprimat aici atât de înverşunat împotriva 
principiului libertăţii concurenţei. Asta, pentru că, din punct de vedere al în- 
văţăturii bisericeşti, omul care „trebuie să fie autorul, creatorul şi scopul orică- 
rei instituţii sociale” nu poate fi înjosit la nivelul unui obiect al intereselor 
economice. Aceasta corespunde şi unui alt principiu clasic al doctrinei sociale 
catolice, şi anume principiului „muncii în faţa capitalului”, fapt care - aşa ex- 
plică loan Paul al II-lea - înseamnă acelaşi lucru cu „principiul primatului 
persoanei înaintea lucrurilor”. 

În Quadragesimo anno este arătată însă şi o rezolvare a acestei interpretări 
greşite privind înţelegerea concurenţei ca fiind principiul superior al raportu- 
rilor socio-economice, atunci când se spune: 


De aceea se impune necesitatea urgentă de a supune economia din nou unui prin- 
cipiu onest şi efectiv de reglementare. Creşterea puterii economiei care a luat locul 
libertăţii contractuale poate să facă şi mai puţin eficace un autocontrol: puterea 
este oarbă; violenţa este furtunoasă. Pentru a fi aducător de binecuvântare pentru 
omenire, ea însăşi are nevoie de un control puternic și de o conducere înțeleaptă; 
acest control şi această conducere însă nu şi le poate oferi ea însăşi“. 


Pentru a ajunge la acest scop - în cele din urmă, aici este vorba de o formă 
a procesului economic demn de om -, nu este nevoie doar de libertatea con- 
curenţei, ci de „forțe mai înalte şi mai nobile”, care să „controleze mai bine şi 
mai înțelept puterea economică”: legat de aceasta, aici este vorba de „dreptatea 
socială şi de iubirea socială”“. Prin aceasta, libertatea este inclusă într-un 
mod de a-l înţelege pe omul care este atât o ființă individuală, cât şi una soci- 
ală; în felul acesta, libertatea nu este înţeleasă „în sensul unui autonomism 
individualist care să întreprindă doar ulterior corecturi ale folosirii greşite a 
libertăţii umane””. În privinţa ideii de bază a unei „conduceri înțelepte” a 
economiei, această reflecţie poate fi pusă foarte bine în legătură cu modelul 
pieţei economice sociale, în special prin orientarea acestei ordini economice 
spre scopul binelui comun. 


*7 Mater et magistra, nr. 219. 

48 Laborem exercens, nr. 13. 

Quadragesimo anno, nr. 88. 

5 Quadragesimo anno, nr. 88. 

"l Lothar Roos, „Wirtschaftsordnung und Katholische Soziallehre” (Ordinea economică şi 
învățătura socială catolică), în Ricardo ANTONCICH ş.a., ed., Armut. Herausforderung für 
Wirtschafts- und Sozialordnung (Sărăcia. Provocare pentru ordina economică şi socială), II, 
Mainz 1993, 139-193, aici 165. 

Dezvoltarea economiei de piaţă sociale în Germania a arătat că nu trebuie 
să se rămână la antagonismul dintre economia de piață liberă şi realizarea 
dreptăţii sociale, ci că este posibil ca avantajele ordinii economiei de piață să 
fie folosite astfel încât prin aceasta să poată fi îndeplinite şi obiectivele unei 
societăți drepte şi demne de om. Predecesorii acestui model economic, înain- 
tea tuturor, „Şcoala de la Freiburg” din jurul lui Walter Eucken, asemenea me- 
sajului social papal, au criticat şi ei în mod clar urmările sociale ale unei eco- 
nomii liberale nelimitate şi, din acest motiv, au căutat o revizuire a conceptului 
de ordine al liberalismului. În prefața primului volum din „Ordo”, anuarul 
„Şcolii de la Freiburg”, se spune despre aceasta într-o formulare pregnantă: 
„Concurența este mijloc, şi nu scop”? - o propoziţie care ar putea sta şi într-o 
enciclică. 

Odată cu economia de piață începe, prin urmare, un drum care poate să 
conducă la apropierea dintre doctrina socială catolică şi economie” — şi care 
în cele din urmă şi-a lăsat urmele şi în mesajul social papal. Dincoace de fun- 
dalul acestei dezvoltări, a fost apoi posibil ca într-o enciclică socială să fie con- 
firmată corespunzător şi importanţa factorului întreprinzător, şi, mai de- 
parte, să fie judecată în mod adecvat funcţia câştiguluis, iar forma de econo- 
mie a „capitalismului” să fie percepută mai diferențiat. În legătură cu aceasta, 
Papa loan Paul al II-lea formulează în enciclica Centesimus annus următoarea 
schemă de judecată: 


Dacă prin capitalism înţelegem un sistem economic care recunoaşte rolul funda- 
mental şi pozitiv al spiritului întreprinzător, al pieţei, al proprietăţii private şi al 
responsabilităţii aferente pentru mijloacele de producţie, al liberei creativități în 
sectorul economic, răspunsul este, desigur, pozitiv... Dar dacă prin capitalism în- 
țelegem un sistem în care libertatea în domeniul economic nu este încadrată de un 


° Anuarul „Ordo”, I, Freiburg 1948, Prefață XI. 

5 În general, problemele discutate aici, înainte de toate, în contextul economiei, trebuie 
lăsate puțin deoparte, este vorba de cele care apar în detaliu o dată cu obiectivul unei econo- 
mii de piață sociale; în special, se pune problema dacă în cadrul acestui concept „socialul” 
reprezintă doar o etichetă a economiei de piaţă libere, sau dacă, în legătură cu aceasta, reuşeşte 
să realizeze cu adevărat o integrare din cele două elemente. Din perspectiva doctrinei sociale 
catolice şi a imaginii sale despre om, se cere însă neapărat ca în această privință să se aibă în 
vedere efortul unei sinteze. 

54 Cf. Centesimus annus, nr. 32. 

5 Cf. Centesimus annus, nr. 35; chiar dacă aici pare să fie din nou ceva prea puțin critic față 
de procesele economice atunci când se spune acolo: „când o întreprindere generează profit 
înseamnă că factorii productivi au fost folosiți în mod adecvat şi nevoile umane corespunză- 
toare au fost satisfăcute cum se cuvine”. 

context juridic ferm care să o pună în slujba libertăţii umane integrale şi să o con- 
sidere drept o dimensiune particulară a acestei libertăţi, a cărei axă e de ordin etic 
şi religios, atunci răspunsul este categoric negativ**. 


Exprimat cu alte cuvinte, doctrina socială a Bisericii spune da economiei 
de piaţă, dar ea cere totodată ca piața să fie orientată prin puteri şi controale 
de natură socială și statală spre binele comun, pentru că de la sine ea nu poate 
realiza lucrul acesta. 

În general, doctrina socială catolică salută ordinea economică, aşa cum o 
cunoaştem în Germania ca economie socială de piață, despre care, de altfel, în 
enciclica Centesimus annus nu se vorbeşte în mod direct. Prin aceasta, mesajul 
social papal rămâne credincios principiului său de a nu prefera nici un fel de 
programe, ci, în loc de acestea - într-un mod mai puţin specific —, ea vorbeşte 
despre „economia întreprinderii”, „economia de piață” sau de „economie 
libera ”, 


3. Rezumat 


Mult mai târziu — aşa cum s-a arătat —, mesajul social papal a realizat o dată 
cu enciclica Centesimus annus un pas decisiv spre recunoașterea unei ordini 
economice de piaţă. Pentru doctrina socială catolică, aceasta înseamnă, fără 
îndoială, importante procese de învăţare, pentru că prin aceasta, aşa cum s-a 
exprimat Lothar Roos, se termină „în cele din urmă vorbirea nediferenţiată 
despre capitalism şi, totodată, este aprofundată simţitor teoria unei economii 
sociale de piaţă cât priveşte fundamentarea sa antropologică, precum şi dome- 
niul aplicării sale”. 

Însă şi liberalismul, din momentul în care prima enciclică socială a luat în 
discuţie consecinţele unei ordini economice predominant liberale, s-a dezvol- 
tat mai departe începând cu sfârşitul secolului al XIX-lea. Înainte de toate, 
după Al Doilea Război Mondial, de exemplu, după conceptul „Şcolii de la 
Freiburg”, au avut loc schimbări în concepţia de bază liberală inițială. Succesul 
economiei sociale de piață din Germania, poate pornind de atunci, este şi un 
indiciu pentru faptul că ambele elemente de bază ale acestei ordini economice, 


5 Centesimus annus, nr. 42. 

5 Cf. Centesimus annus, nr. 42. 

58 Lothar Roos, „Die Frage der Wirtschaftsordnung in den Sozialenzykliken” (Problema 
ordinii economice în enciclicele sociale), în Otto KIMMINICEH ș.a., ed., Mit Realismus und Lei- 
denschaft. Ethik im Dienst einer humanen Welt (Cu realism şi pasiune. Etica în slujba unei lumi 
umane), Fs. Valentin Zsifkovits, Graz-Budapest 1993, 401-413, aici 412. 

economia de piață şi orientarea spre binele comun, pot fi aduse într-o legătură 
comună. Din acest motiv, însuşi conceptul de economie socială de piață poate 
fi înţeles ca un fel de punte care a contribuit substanţial la raportul mai puţin 
tensionat dintre doctrina socială catolică şi liberalism. 

Numai că acest rezultat îmbucurător nu este asigurat pentru totdeauna; în 
această privinţă nu trebuie să-şi facă nimeni iluzii. De aceea edificarea rapor- 
tului dintre obiectivele doctrinei sociale catolice şi ordinea economică de piață 
trebuie înţeleasă ca o misiune permanentă. Asta, pentru că tocmai conceptul 
unui „capitalism temperat din punct de vedere social”, aşa cum mai este numită 
uneori economia socială de piață, văzută la nivel internațional, se găseşte as- 
tăzi sub o presiune de legitimare mult mai puternică decât cu cincisprezece 
ani în urmă, când a apărut ultima enciclică socială. În mod special, globaliza- 
rea economiei, care în ultimele două decade a făcut progrese semnificative şi 
care este dusă mai departe de către rețele internaționale crescânde de curente 
comerciale şi financiare, reprezintă în această privință o provocare mai recentă. 
În această privință, presiunea crescândă a concurenţei întărește de multe ori 
strigătul după o orientare liberală a economiei de piaţă, lucru care este discu- 
tat în public parțial - mai degrabă, dezorientând - sub termenul de „neolibe- 
ralism”, aşa încât au de câştigat teren temerile că progresele urmărite până 
acum în cadrul „reconcilierii” dintre piaţă şi dreptatea socială ar putea fi nimi- 
cite din nou. 

Tocmai în spatele ultimei dezbateri - dacă s-ar putea formula ceva mai 
elocvent - se află şi o nou-trezită conştiinţă de sine a forţelor liberale, care este 
promovată, pe de o parte, prin eşecul socialismului, prin care liberalismul a 
ajuns aparent singurul câştigător în concurenţa reciprocă de sistem, şi, pe de 
altă parte, este promovată prin succesele datorate globalizării, prin care pot 
câştiga o enormă putere, mai ales, întreprinderile multinaționale, asta, chiar şi 
faţă de statele naționale, care dau ocazie îngrijorării că nu politica, ci econo- 
mia este destinul nostru, al tuturor. Prin aceasta se face loc astăzi, din păcate, 
şi problemei legate de politica statală a ordinii, adică chestiunea privind gra- 
dul în care îi este permis statului să recurgă la corecturi legate de rezultatul 
efectelor economice în raport cu realizarea unor structuri drepte. 

Pe fundalul acestei constelații, unele avertizări, pe care Papa Benedict al 
XVI-lea le-a formulat în enciclica inaugurală Deus caritas est, ar putea consti- 
tui pentru Biserică un important impuls pentru a sprijini acţiunea statală în 
străduința mai nouă privind dreptatea. 


MESAJUL SOCIAL PAPAL ŞI RAPORTUL SĂU CU ECONOMIA DE PIAŢĂ 121 


Papa numeşte aici, în special, două datorii urgente: pe de o parte, el reco- 
mandă doctrinei sociale catolice „să contribuie la purificarea raţiunii”, care 
constituie în cele din urmă condiţia pentru o cunoaştere autentică a raportu- 
rilor prin care poate fi depăşită şi „orbirea morală”“ ce-şi face apariţia adesea 
o dată cu inducerea în eroare datorată puterii, inclusiv a celei economice. Ast- 
fel, Biserica - în mod mijlocit - sprijină politica, urmărind „să contribuie la 
sporirea percepţiei exigențelor adevărate ale dreptăţii şi, totodată, la creşterea 
disponibilităţii de a acţiona în funcţie de ele, chiar dacă lucrul acesta este în 
opoziţie cu situaţiile de interes personal“. 

Însă decisivi pentru realizarea unor structuri drepte sunt şi cei responsabili 
în cadrul instituţiilor corespunzătoare sau în întreprinderi, cei care prin deci- 
ziile lor pot influenţa substanţial raporturile socioeconomice. Legat de aceasta, 
papa cere, şi aceasta este a doua datorie pe care el o pune Bisericii la inimă, să 
ajute ca la aceşti oameni să nu fie doar grija pentru cele strict necesare, ci — 
pornind de la bază - „să trezească acele forțe spirituale fără de care dreptatea, 
care implică şi renunțării, nu se poate afirma și nici nu se poate dezvolta”. 

În general, se poate reţine faptul că — aşa cum este intenția Papei Benedict 
al XVI-lea în prima sa enciclică — Biserica, chiar şi în contextul prezent al unei 
situaţii de schimbare la nivel global, în ceea ce priveşte realizarea unei societăți 
drepte, nu poate fi dispensată de datoria ei specifică, şi anume de a contribui 
la cunoaşterea cerinţelor binelui. Prin aceasta Biserica aduce partea ei genuină 
pentru ca oamenii să accepte o ordine economică de piaţă, una liberală ca 
formă adecvată de economie, asta, chiar și în condiţiile schimbate, şi prin 
aceasta să nu se întâmple din nou ca - din cauza dezamăgirii datorate rapor- 
turilor nedrepte - unele promisiuni ideologice să primească votul ca opțiune 
aparent mai socială. 


(Traducere de pr. dr. Lucian Farcaș) 


Deus caritas est, nr. 28. 

© Deus caritas est, nr. 28. 

s! Deus caritas est, nr. 28. 

* Deus caritas est, nr. 28. Prin aceasta - cel puţin la nivel interpretativ - se face trimitere şi 
la relaţia dintre dreptate şi iubire, pe care, mai ales, Nikolaus Monzel a cerut-o mereu prin 
aceea că el a vorbit despre „iubirea înțeleasă ca o condiţie de a vedea a dreptăţii”; Nikolaus 
MonNZEL, „Die Sehbedingung der Gerechtigkeit” (Condiţiile de a vedea ale dreptăţii), în IDEM, 
Solidarität und Selbstverantwortung. Beiträge zur christlichen Soziallehre (Solidaritate şi res- 
ponsabilitate personală. Contribuţii la doctrina socială creştină), München 1959, 53-71, aici 67. 


